
DJNovice  - november 2026
OBVESTILO – termini Akademije javnega naročanja – izvedba december 
Obveščamo vas, da so omogočene prijave na dva modula Akademije javnega naročanja v mesecu decembru. 
· Izvedba postopka oddaje javnega naročila – večje vrednosti (na daljavo)			1. - 2. 12. 2026
· Evidenčna naročila in naročila male vrednosti (na daljavo)				8. 12. 2026      

Več o posameznem modulu najdete na povezavi: Upravna akademija - Usposabljanja, kjer so mogoče tudi prijave. 
Obe usposabljanji sta brez kotizacije in namenjeni zaposlenim pri naročnikih, ki izvajajo postopke javnega naročanja. 
»Naročilo sofinancirata Republika Slovenija in Evropska unija iz Evropskega socialnega sklada plus, v okviru operacije »Dvig profesionalizacije javnega naročanja«.«
OBVESTILO – Nova storitev ESPD
Enotni evropski dokument v zvezi z oddajo javnega naročila (ESPD) je predpisan z Izvedbeno uredbo Komisije (EU) 2016/7 z dne 5. januarja 2016 o določitvi standardnega obrazca za enotni evropski dokument v zvezi z oddajo javnega naročila (UL L št. 3 z dne 6. 1. 2016, str. 16). ESPD je lastna izjava, ki je na voljo v vseh jezikih EU in se uporablja kot predhodni dokaz, da gospodarski subjekt izpolnjuje zahtevane pogoje za sodelovanje, ki jih ureja 76. člen ZJN-3 in da zanj ne obstajajo razlogi za izključitev, ki jih ureja 75. člen ZJN-3. Gospodarski subjekt lahko zahtevane podatke vnese neposredno v elektronsko obliko ESPD, ki je brezplačno na voljo za naročnike, ponudnike in druge zainteresirane strani.

Obveščamo vas, da bo od 1. 12. 2026 na spletni povezavi Elektronsko javno naročanje e-JN na voljo nova storitev ESPD. Ministrstvo za notranje zadeve in javno upravo na zgoraj omenjeni spletni povezavi tudi tokrat zagotavlja dostopnost obrazca v angleškem jeziku, kar predstavlja lažji dostop in oddajo ponudbe tujim ponudnikom na enotnem portalu.

Pred uvedbo nove storitve ESPD bo v sklopu dogodka Petek za javno naročanje potekala tudi predstavitev uporabe. O terminu in povezavi do dogodka boste pravočasno obveščeni. 

[bookmark: _Hlk117253638]Nova storitev ESPD se od trenutne storitve ne bo bistveno razlikovala. Kljub temu predlagamo, da si pred prvo uporabo nove storitve ESPD preberete »Navodila za uporabo ESPD za naročnike«, ki bodo od 1. 12. 2026 dostopna na spletni povezavi Navodila in obrazci. Na navedeni spletni strani bodo dostopna tudi navodila ponudnikom za izpolnjevanje naročnikovega obrazca.

Opozarjamo vas, da od 1. 12. 2026 na spletni strani ESPD kreiranje, urejanje in ponovna uporaba obstoječega ESPD obrazca ne bo več mogoča. Kljub temu pa bo na njej še vedno mogoče pregledovanje ESPD gospodarskih subjektov, ki so bili pripravljeni in izpolnjeni v obstoječi storitvi ESPD.

Naročniki naj bodo pazljivi tudi pri pripravi razpisne dokumentacije, da v navodilih ponudnikom podajo pravilno (novo) spletno povezavo do nove storitve ESPD. Posodobljeni vzorci razpisnih dokumentacij z novo spletno povezavo bodo od 1. 12. 2026 dostopni tudi na spletni strani Direktorata za javno naročanje.



STIK Z NAMI
Ministrstvo za notranje zadeve in javno upravo, Direktorat za javno naročanje, Tržaška cesta 21, 1000 Ljubljana

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: https://ejn.gov.si/direktorat/pomoc-uporabnikom.html

Tehnična pomoč (e-JN, portal javnih naročil, portal eRevizija): 080 2002, vsak dan od ponedeljka do petka med 8.00 in 16.00 uro ali na elektronski naslov ekc@gov.si 

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): https://ejn.gov.si/direktorat/pomoc-uporabnikom.html

